Document ID: /roh_data/filtered/fineweb-2-filterrobots_roh.jsonl.gz/64404

Colliar Camuns cun Tersnaus – in plazzal spectacular
- Venderdi, 16.12.2016, 18:14
Il plaz da lavur a la punt pendenta sur la Val da Tersnaus è magari spectacular. E bainprest duain ils emprims peduns pudair nizzegiar la nova colliaziun tranter ils dus vitgs en Lumnezia.
La punt pendenta tranter Camuns e Tersnaus ha ina lunghezza da 65,5 meters. Ed en il punct il pli aut èn ils peduns 34 meters sur la val. Ils custs muntan a 150’000 francs.
Suenter ina fasa da planisaziun èn las emprimas lavurs succedidas il mais november. Dapi glindesdi succeda la montascha sco tala, ina firma spezialisada ha tratg las sugas e lura montà il plaun d’elements da lain.
La sonda, ils17.12.2016 è l’inauguraziun da la punt pendenta tranter Camuns e Tersnaus, las 10.00 sper la punt da la vart da Tersnaus.
RR actualitad 08:00